rejauldu/bengali-wikipedia huggingface dataset:
ক্যাপ্টেন আর্থার ওয়েলেসলি ডুলি ব্রিস্কো, এমসি (; জন্ম: ৬ ফেব্রুয়ারি, ১৯১১ - মৃত্যু: ২২ এপ্রিল, ১৯৪১) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন।http://www.cwgc.org/find-war-dead/casualty/2273039/BRISCOE,%20ARTHUR%20WELLESLEY দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৮ সময়কালে দক্ষিণ আফ্রিকা দলের পক্ষে আন্তর্জাতিক ক্রিকেটে অংশগ্রহণ করেছেন ডুলি ব্রিস্কো।  ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।   খেলোয়াড়ী জীবন  ট্রান্সভালের জোহেন্সবার্গে জন্মগ্রহণকারী ডুলি ব্রিস্কো কিং সপ্তম এডওয়ার্ড স্কুলে পড়াশোনা করেছেন। ডানহাতি ব্যাটসম্যান ব্রিস্কো ঘরোয়া প্রথম-শ্রেণীর ক্রিকেটে ট্রান্সভালের পক্ষে ১৯৩১- ৩২ মৌসুম থেকে ১৯৩৯-৪০ মৌসুম পর্যন্ত খেলেন। এ সময়ে তিনি ছয়টি সেঞ্চুরি করেছিলেন।  সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ ঘটে তার। এর একটি ১৯৩৫-৩৬ মৌসুমে ও অপরটি ১৯৩৮-৩৯ মৌসুমে। ২৪ ডিসেম্বর, ১৯৩৫ তারিখে টেস্ট ক্রিকেটে অভিষেক ঘটে ডুলি ব্রিস্কো’র। ১৯৩৫-৩৬ মৌসুমে অস্ট্রেলিয়া দল দক্ষিণ আফ্রিকা সফরে আসে। ডিসেম্বর, ১৯৩৫ সালে জোহেন্সবার্গের ওল্ড ওয়ান্ডারার্সে অনুষ্ঠিত সিরিজের দ্বিতীয় টেস্টে অভিষেক ঘটে তার।  ঘরোয়া ক্রিকেটে বেশ সফলতার স্বাক্ষর রাখলেও ঐ টেস্টে তিনি মাত্র ১৫ ও ১৬ রান তুলেছিলেন। ফলে পাঁচ খেলার ঐ সিরিজ থেকে তাকে বাদ দেয়া হয়। এরপর ডিসেম্বর, ১৯৩৮ সালে কেপ টাউনের নিউল্যান্ডসে ড্র হওয়া খেলায় দ্বিতীয়বারের মতো টেস্টে অংশ নেন।South Africa v England, 1938/39, 2nd Test এবার তিনি মাত্র দুই রান তুলেন ও পুনরায় দলের বাইরে চলে যেতে বাধ্য হন। জানুয়ারি, ১৯৪০ সালে সর্বশেষ প্রথম-শ্রেণীর খেলায় অংশ নেন ডুলি ব্রিস্কো।   বিশ্বযুদ্ধে অংশগ্রহণ  দ্বিতীয় বিশ্বযুদ্ধ শুরু হলে ট্রান্সভাল স্কটিশ রেজিমেন্টের ১ম ব্যাটলিয়নে যোগ দেন। দলীয় সঙ্গী ব্রুস মিচেল ও রনি গ্রিভসনের সাথে পূর্ব আফ্রিকায় যুদ্ধে নামেন এবং সোমালিল্যান্ড ও আবিসিনিয়ায় ইতালীয়দের বিপক্ষে যুদ্ধ করেন। মিলিটারি ক্রস উপাধিতে ভূষিত হন। ইতালীয় সোমালিল্যান্ডের হুবার্তা ও ইওন্তি এলাকায় সম্মুখ সমরে অংশ নেন। ২২ এপ্রিল, ১৯৪১ তারিখে ইথিওপিয়ার ডেসির কাছাকাছি এলাকায় মাত্র ৩০ বছর বয়সে ডুলি ব্রিস্কো’র জীবনাবসান ঘটে।   তথ্যসূত্র    আরও দেখুন   কেন ফার্নেস  দক্ষিণ আফ্রিকান টেস্ট ক্রিকেটারদের তালিকা  সামরিকবাহিনীতে অবস্থানকালীন নিহত ক্রিকেটারদের তালিকা   বহিঃসংযোগ       বিষয়শ্রেণী:১৯১১-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দ্বিতীয় বিশ্বযুদ্ধে নিহত দক্ষিণ আফ্রিকান সামরিক কর্মকর্তা
২৮নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ২৮নং ওয়ার্ডের কিছু অংশের প্রশাসনিক কার্যক্রম কোতোয়ালী থানার আওতাধীন ও বাকি অংশের প্রশাসনিক কার্যক্রম তাজহাট থানার আওতাধীন এবং এটি জাতীয় সংসদের ২১নং নির্বাচনী এলাকা রংপুর-৩ এর অংশ।   আরও দেখুন   কোতোয়ালী থানা, রংপুর  তাজহাট থানা  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
আদমজী ক্যান্টনমেন্ট পাবলিক স্কুল বাংলাদেশের ঢাকা সেনানিবাসে অবস্থিত একটি বালক বিদ্যালয়। এটি বাংলাদেশ সেনাবাহিনী দ্বারা পরিচালিত হয়। এই স্কুলে ১ম থেকে ১০ম শ্রেণি পর্যন্ত পাঠদান করানো হয়।https://www.dhakatribune.com/sport/166984/adamjee-cant.-public-school-annual-sports-heldhttps://bangladeshpost.net/posts/adamjee-cantonment-school-mirpur-cant-college-champions-in-debate-contest-9825   ইতিহাস  আদমজী ক্যান্টনমেন্ট পাবলিক স্কুল ১৯৬০ সালে প্রতিষ্ঠিত হয়। সেই সময়ে এটি ব্রিটিশ পাবলিক স্কুলের পাঠ্যক্রম অনুসরণ করত এবং চতুর্থ থেকে নবম শ্রেণি পর্যন্ত মাত্র ছয়টি শ্রেণিতে শিক্ষা প্রদান করত। ব্রিটিশ শিক্ষাবিদ ডলম্যান ছিলেন বিদ্যালয়ের প্রথম প্রধান শিক্ষক। পরবর্তীকালে, প্রতিষ্ঠানটি আরও সম্প্রসারণ করা হয় ও কলেজ শাখা যোগ করা হয় এবং আদমজী ক্যান্টনমেন্ট কলেজ নামে নামকরণ করা হয়। ১৯৯৫ সালে স্কুল বিভাগটি সম্পূর্ণভাবে বিভক্ত হয়ে বর্তমান অবস্থানে স্থানান্তরিত হয় এবং এর আসল নাম "আদমজী ক্যান্টনমেন্ট পাবলিক স্কুল" নামে পুনঃপ্রতিষ্ঠা করা হয়।     অবস্থান এবং অবকাঠামো  স্কুলটি ঢাকা সেনানিবাসে ৫.০০ একর জমিতে অবস্থিত। ‘’শিক্ষা,শৃঙ্খলা ও চরিত্র“ এই ত্রয়ীর সন্নিবেশে আদমজী ক্যান্টনমেন্ট পাবলিক স্কুল এ রয়েছে সবুজ খেলার মাঠ, দুটি সুদৃশ্য মূল ভবন (মোট ৫টি সিড়ি ও ৩টি লিফট রয়েছে) , মসজিদ, কম্পিউটার ল্যাব, যুগোপযোগী বিজ্ঞানাগার, অভিভাবকদের জন্য সুপরিসর অপেক্ষাগার, মাল্টিপারপাস হলরুম, চিকিৎসা কেন্দ্র ও দৃষ্টিনন্দন ওয়াকওয়ে।   অনুষদ  বর্তমানে এখানে ২৭৩ জন দক্ষ নিবেদিত ও প্রশিক্ষিত শিক্ষক-শিক্ষিকা নিষ্ঠার সাথে প্রায় ৮০০০ শিক্ষার্থীকে প্রতিনিয়ত পাঠদান করছেন। বিদ্যালয়টি দুইটি শিফটে পরিচালিত হয়। মাঝখানে দিবা শিফট বন্ধ করা হলেও ২০১৩ সাল থেকে পুনরায় চালু করা হয়। আদমজী ক্যান্টনমেন্ট পাবলিক স্কুলে ১ম থেকে ১০ম শ্রেণি পর্যন্ত পাঠদান করানো হয়। এই বিদ্যালয়টি প্রভাতী শাখায় বাংলা মাধ্যমের পাশাপাশি ১ম থেকে ১০ম শ্রেণি পর্যন্ত ইংরেজি ভার্সন ও দিবা শাখায় ১ম থেকে ১০ম শ্রেণি পর্যন্ত বাংলা মাধ্যম চালু রয়েছে।    আরও দেখুন   বাংলাদেশের সামরিক বাহিনীর শিক্ষা প্রতিষ্ঠানের তালিকা   তথ্যসূত্র   বিষয়শ্রেণী:ঢাকা জেলার বিদ্যালয় বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা সেনানিবাস
পরমহংস মণ্ডলী একটি গোপন সামাজিক-ধর্মীয় সংগঠন, যা ১৮৪৯ সালে বোম্বেতে প্রতিষ্ঠিত হয়েছিল। এটি ১৮৪৪ সালে সুরাটে প্রতিষ্টিত মানব ধর্ম সভার সাথে ঘনিষ্ঠ সম্পর্ক ছিল। দুর্গারাম মেহতাজি, দাডোবা পান্ডুরং এবং তার বন্ধুদের একটি দল মিলে সংগঠনটি শুরু করেছিলেন। দাডোবা পান্ডুরং মানবধর্ম সভা ত্যাগ করার পর এই সংগঠনের নেতৃত্ব গ্রহণ করেন। তিনি ১৮৪৮ সালে মানব ধর্ম সভার জন্য ধর্ম বিবেচন এবং পরমহংস মণ্ডলীর জন্য "পরমহংসিক ব্রাহ্ম্যধর্ম"-এ তার নীতির রূপরেখা দেন।Socio religious reform movements in India,(ইংরেজি ভাষায়) কেনেথ ডাব্লিউ জোন্স ও গরডন জনসন, পৃষ্ঠা নং ১৩৯-১৪০, From Plassey to Partition (ইংরেজি ভাষায়); শেখর বন্দ্যোপাধ্যায়,পৃষ্ঠা ১৫৩,  এটি একটি গোপন সমাজ হিসাবে কর্মকাণ্ড চালাতো এবং বিশ্বাস করা হয় যে ১৮৬০ সালে এর অস্তিত্ব প্রকাশিত হওয়ার ফলে সংগঠনটির বিলুপ্তি ত্বরান্বিত করেছিল।  এটি ১৮৪৯ সালে প্রতিষ্ঠিত মহারাষ্ট্রের প্রথম সামাজিক-ধর্মীয় সংগঠন। এই মন্ডলীর প্রতিষ্ঠাতারা একেশ্বরে বিশ্বাস করতেন। তারা মূলত জাতপাতের নিয়ম ভাঙতে আগ্রহী ছিলেন। তাদের সভায় নিম্নবর্ণের লোকদের রান্না করা খাবার সদস্যরা গ্রহণ করত। মন্ডলী নারী শিক্ষা এবং বিধবা পুনর্বিবাহেরও পক্ষে ছিল।   তথ্যসূত্র   বিষয়শ্রেণী:মহারাষ্ট্রের ইতিহাস বিষয়শ্রেণী:১৮৪৯-এ ব্রিটিশ ভারতে প্রতিষ্ঠিত বিষয়শ্রেণী:ভারতের রাজনৈতিক ইতিহাস বিষয়শ্রেণী:১৮৪৯-এ ব্রিটিশ ভারত
জয়দেবপুর কমিউটার (ট্রেন নাম্বার-জয়দেবপুর কমিউটার-১/২/৩/৪) বাংলাদেশ রেলওয়ের অধীনে চলা একটি কমিউটার ট্রেন। জয়দেবপুর কমিউটার আগে টঙ্গী কমিউটার ও পরে কালিয়াকৈর কমিউটার নামে টঙ্গী-ঢাকা ও কালিয়াকৈর-ঢাকা রেলপথে চলাচল করতো। ২০১৮ সালে  জয়দেবপুর কমিউটার চলাচল বন্ধ হয়েছিল। ১৫ ই ডিসেম্বর ২০২৪ হতে পুনরায় চলাচল শুরু হয়েছে। এখন ট্রেনটি ঢাকা কমলাপুর ও জয়দেবপুর রুটে চলাচল করছে।   যাত্রাপথ ঢাকা থেকে জয়দেবপুর রেলপথে চলাচল করতো।  যাত্রী ঢাকা থেকে জয়দেবপুর রেলপথের চাকরিজীবিদের চলাচলের সুবিধার্থে এই ট্রেন পরিষেবা চালু করা হয়।  স্টেশন তালিকা জয়দেবপুর জংশন রেলওয়ে স্টেশন ধীরাশ্রম রেলওয়ে স্টেশন টঙ্গী জংশন রেলওয়ে স্টেশন ঢাকা বিমানবন্দর রেলওয়ে স্টেশন ঢাকা ক্যান্টনমেন্ট রেলওয়ে স্টেশন বনানী রেলওয়ে স্টেশন তেজগাঁও রেলওয়ে স্টেশন কমলাপুর রেলওয়ে স্টেশন  সময়সূচি জয়দেবপুর কমিউটার চলাচল বন্ধ রয়েছে।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন
রসনিমা সংঘের হল অব ফেমে আপনার নাম অন্তর্ভুক্ত করুন! আমরা প্রায়শই রচনা সংশোধন ও নিবন্ধ মানোন্নয়ন সংঘের হল অব ফেমে অনন্যসাধারণ অবদান রাখা ব্যক্তিদের অন্তর্ভুক্ত করে থাকি। সংঘে ব্যবহারকারীদের বিস্ময়কর কৃতিত্ব কিংবা অসাধারণ কোনো প্রচেষ্টার জন্য অনিয়মিতভাবে এই পুরস্কারটি দেওয়া হয়। আপনি যদি কাউকে হল অব ফেমে মনোনীত করতে চান, তবে সত্ত্বর সংঘ সমন্বয়কারীদের অবহিত করুন।  থাম্ব|বাম|500x500px|জাতীয় ভাস্কর্য হল সম্পর্কিত ব্যবহারকারী বাক্স: : বিষয়শ্রেণী:রচনা সংশোধন ও নিবন্ধ মানোন্নয়ন সংঘ
ফলহারি বাবা, ফালাহারি মহারাজ নামেও পরিচিত (গৌতম মিশ্র নামে জন্মগ্রহণ করেন  ), একজন আত্মস্বীকৃত গডম্যান, যিনি ২১ বছর বয়সী একজন মহিলাকে ধর্ষণের জন্য দোষী সাব্যস্ত হয়েছেন এবং যাবজ্জীবন কারাদণ্ডে দণ্ডিত হয়েছেন।  তিনি হিন্দু সাধুদের শীর্ষ সংগঠন অখিল ভারতীয় আখড়া পরিষদ কর্তৃক প্রকাশিত "ভুয়া আধ্যাত্মিক নেতাদের" দ্বিতীয় তালিকায় তালিকাভুক্ত।    জীবন  তাঁর পুরো নাম স্বামী কৌশলেন্দ্র প্রপান্নাচারী ফলহরি মহারাজ। তিনি দ্বাদশ শ্রেণী পর্যন্ত পড়াশোনা করেছেন এবং এলাহাবাদ থেকে আইটিআই সার্টিফিকেট কোর্সও করেছেন। তিনি তার বাড়ি ছেড়ে ১৯৯০ এর দশকে রাজস্থানের আলওয়ারে আসেন।  ফলহারি বিবাহিত এবং তার একটি মেয়ে আছে। Mehta, Ashish; Sharma, Rajendra (25 September 2017). "Test confirms Falahari Baba is virile, police to file chargesheet in rape case". The Times of India.  তাকে "ফালাহারী" (অর্থাৎ ফল ভক্ষক) বলে ডাকা হয় কারণ, তিনি শুধুমাত্র ফল খেয়ে বেঁচে থাকেন বলে জানা যায়। Mehta, Ashish; Sharma, Rajendra (25 September 2017). "Test confirms Falahari Baba is virile, police to file chargesheet in rape case". The Times of India. দ্য টাইমস অফ ইন্ডিয়া  এবং দ্য ফ্রি প্রেস জার্নাল, ২০১৭ সালের সেপ্টেম্বর অনুসারে তার বয়স ৭০ বছর বলে রিপোর্ট করেছে। তিনি রামানুজ সম্প্রদায়ের সাথে যুক্ত।  প্রধানমন্ত্রী নরেন্দ্র মোদি, স্বরাষ্ট্রমন্ত্রী রাজনাথ সিং, আরএসএস প্রধান মোহন ভাগবত, ইউপির মুখ্যমন্ত্রী যোগী আদিত্যনাথ এবং রাজস্থানের মুখ্যমন্ত্রী বসুন্ধরা রাজে সিন্ধিয়া সহ শীর্ষস্থানীয় রাজনৈতিক নেতা এবং সেলিব্রিটিদের সঙ্গে তার ছবি পাওয়া যায়।   তিনি আলওয়ারে একটি আশ্রমের মালিক, যার নাম ভেঙ্কটেশ দিব্যা বালাজি ধাম আশ্রম এবং এছাড়াও তিনি আলওয়ারে গোশালা চালান। ২০১৭ সালের জুলাই মাসে তিনি জয়পুরে আয়োজিত বিজেপির সাধু সঙ্গমেও যোগ দিয়েছিলেন।    ধর্ষণের মামলা ও সাজা  ২০১৭ সালের সেপ্টেম্বরে, ছত্তিশগড়ের বিলাসপুরের মহিলা থানায় বাবার বিরুদ্ধে অভিযোগকারী একটি এফআইআর দায়ের করেছিলেন। তাকে ২০১৭ সালের ২৩ সেপ্টেম্বর -এ আলওয়ারে গ্রেপ্তার করা হয়েছিল।"Final arguments in Falahari Baba case to begin from September 15". The Times of India. 18 September 2018. ইন্টারন্যাশনাল বিজনেস টাইমস জানিয়েছে, ভুক্তভোগী অভিযোগে বলেছেন যে গুরমিত রাম রহিম সিংকে দোষী সাব্যস্ত করার পরে, তিনি সাহস পেয়েছিলেন এবং বিষয়টি পুলিশকে জানানোর সিদ্ধান্ত নেন।   ২০১৮ সালের ২৭ সেপ্টেম্বর -এ আলওয়ারের অতিরিক্ত জেলা আদালত তাকে দোষী সাব্যস্ত করে যাবজ্জীবন কারাদণ্ডে দণ্ডিত করে "Life-term for rape accused Falahari baba whose photos with PM Modi, others went viral". Siasat. 27 September 2018.   আরো দেখুন    আসারাম  গুরমিত রাম রহিম সিং   তথ্যসূত্র    বহিঃসংযোগ    ধর্ষণের অভিযুক্ত ফলহারি বাবার গল্প (হিন্দিতে)  রেপ এর ক্ষেত্রে ফাংসে ফালাহারী बाबा से पूछे गए 88 প্রশ্ন, বর্ণনা (হিন্দিতে, আজ তক )  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতের বন্দী ও আটক বিষয়শ্রেণী:রাজস্থানের অভিনেতা বিষয়শ্রেণী:ভারতীয় ধর্ষক বিষয়শ্রেণী:জীবিত ব্যক্তি বিষয়শ্রেণী:ধর্ষণের দায়ে দোষী সাব্যস্ত ভারতীয় ব্যক্তি বিষয়শ্রেণী:২১শ শতাব্দীর ধর্মীয় নেতা বিষয়শ্রেণী:২১শ শতাব্দীর অপরাধী বিষয়শ্রেণী:২১শ শতাব্দীর ভারতীয় অপরাধী
জ্যামিতিতে কোন সমতলীয় বক্ররেখার সিসারো সমীকরণ বক্ররেখাটির নির্দিষ্ট কোন বিন্দুতে বক্রতার () সাথে বক্ররেখার শুরু থেকে প্রদত্ত বিন্দু পর্যন্ত চাপ দৈর্ঘ্যের () সম্পর্কের একটি সমীকরণ। একে চাপ দৈর্ঘ্যের বক্রতার ব্যাসার্ধ () সম্পর্কিত সমীকরণ হিসেবেও প্রতিপাদন করা যায়, যেহেতু বক্রতার ব্যাসার্ধ ও চাপ দৈর্ঘ্য পরস্পর সম্পর্কযুক্ত এবং । দুটি সর্বসম বক্ররেখার জন্য একই সিসারো সমীকরণ থাকবে। দৈর্ঘ্য ও কোণ সংরক্ষণ করে এমন রূপান্তরসমূহেরের ক্ষেত্রে  সিসারো সমীকরণ ইনভেরিয়েন্ট (অপরিবর্তিত) থাকায় একে সাংসিদ্ধিক (intrinsic) বলা হলেও এটি সাংসিদ্ধিক নয় কারণ চাপ দৈর্ঘ্য যে বিন্দু থেকে হিসাব করা হয় এটি তার উপর নির্ভর করে। ইতালীয় গণিতবিদ আর্নেস্টো সিসারোর নামানুসারে এই সমীকরণের নামকরণ করা হয়েছে।  উদাহরণ সিসারো সমীকরণের মাধ্যমে প্রকাশ করতে গেলে কিছু কিছু বক্ররেখার অতি সাধারণ প্রতিরূপ পাওয়া যায়। কিছু উদাহরণ দেওয়া হল:  রেখা: .  বৃত্ত: , যেখানে  হচ্ছে ব্যাসার্ধ  লগারিদমিক সর্পিল রেখা: , যেখানে  একটি ধ্রুবক।  বৃত্তের ইনভলিউট: , যেখানে  একটি ধ্রুবক।  শিঙাকৃতির সর্পিল রেখা: , যেখানে  একটি ধ্রুবক।  শৃঙ্খলাকৃতির রেখা:   আনুষঙ্গিক পরামিতিকরণসমূহ কোন বক্ররেখার হিউল সমীকরণের সাথে এর সিসারো সমীকরণের সম্পর্কটি এমন: যদি  বক্ররেখার হিউল সমীকরণকে নির্দেশ করে তাহলে সিসারো সমীকরণটি হবে   তথ্যসূত্র          বহিঃসংযোগ         বিষয়শ্রেণী:জ্যামিতি বিষয়শ্রেণী:বক্ররেখা
thumb|right| সাঙ্গুয়াং নদী উত্তর -পশ্চিম তাইওয়ানে  তাইওয়ান, বা, চীন প্রজাতন্ত্র (ROC) হলো পূর্ব এশিয়ার একটি দ্বীপ দেশ। চীন প্রজাতন্ত্র দ্বারা নিয়ন্ত্রিত ও ঐতিহাসিকভাবে পর্তুগীজ এবং ইংরেজিতে ফরমোজা নামে পরিচিত  আয়তনের তাইওয়ানের প্রধান দ্বীপটি দিয়ে এর ৯৯% গঠিত এবং এটি চীনের মূল ভূখণ্ডের দক্ষিণ-পূর্ব উপকূল হতে  দূরে তাইওয়ান প্রণালীতে অবস্থিত। দ্বীপের উত্তরে পূর্ব চীন সাগর, পূর্বে ফিলিপাইন সাগর, দক্ষিণে লুজন প্রণালী এবং দক্ষিণ-পশ্চিমে দক্ষিণ চীন সাগরের অবস্থান। চীন প্রজাতন্ত্র আরও বেশ কয়েকটি ছোট দ্বীপ নিয়ন্ত্রণ করে: তাদের কিছু তাইওয়ান প্রণালীতে (পেঙ্গু দ্বীপপুঞ্জ এবং চীনের মূল ভূখণ্ডের উপকূলের কিনমেন এবং মাতসু দ্বীপপুঞ্জ সহ) এবং দক্ষিণ চীন সাগরের কিছু দ্বীপ।   প্রাকৃতিক সীমারেখা  তাইওয়ানের মোট ভূমির আয়তন , যা একে আয়তনে বেলজিয়াম এবং নেদারল্যান্ডসের মধ্যবর্তী আকারের করছে। এর উপকূলরেখার দৈর্ঘ্য । চীন প্রজাতন্ত্র তার উপকূল হতে  সামুদ্রিক এলাকা সহ মোট  এলাকাকে তার অর্থনৈতিক অঞ্চল হিসাবে দাবী করে এবং এর আঞ্চলিক সমুদ্রসীমার আয়তন ।   ভূতত্ত্ব   আনুমানিক ৪ থেকে ৫ মিলিয়ন বছর আগে ফিলিপাইন সামুদ্রিক পাত এবং ইউরেশীয় পাতের মধ্যে সংগঠিত এক জটিল অভিসারী সংঘর্ষের ফলে তাইওয়ান দ্বীপ গঠিত হয়। ইউরেশিয়ান পাত ফিলিপাইন সামুদ্রিক পাতের নিচে গড়িয়ে যাচ্ছে বলে এর দৈর্ঘ্য পরিবর্তিত হচ্ছে।   তথ্যসূত্র    বহিঃসংযোগ         বিষয়শ্রেণী:প্রশান্ত মহাসাগরের দ্বীপ
ফুটবল ব্রাজিলের সবচেয়ে জনপ্রিয় খেলা। ব্রাজিল ফুটবলের বিশ্বকাপে রেকর্ড পাঁচ বার জয়ী হয়েছে, ১৯৫৮ সালে, ১৯৬২ সালে, ১৯৭০ সালে, ১৯৯৪ সালে ও ২০০২ সালেBrazilian Football World Cup record এবং একমাত্র দল যারা প্রতিটি বিশ্বকাপে খেলার যোগ্যতা অর্জন করেছে। ১৯৭০ সালে তৃতীয় বার বিশ্বকাপ জয় করার পর ব্রাজিল জুলে রিমে ট্রফি স্থায়ীভাবে নিজেদের করে নেয়।  ব্রাজিলে ফুটবল খেলাকে খুব গুরত্বের সাথে গ্রহণ করা হয়। ফিফা বিশ্বকাপ চলাকালীন সময় কর্মীরা তাদের কাজকর্ম থেকে বিরত থাকে তাদের দলের খেলা দেখার জন্য; ‌এমনকি ব্যাংকগুলো পর্যন্ত তাদের কর্মীদের খেলা দেখার সুবিধার্থে খেলা শুরু হওয়ার তিন ঘণ্টা পূর্বেই বন্ধ হয়ে যায়Cabral, Paolo. Brazil fans wince and look to 2014. BBC. 3 July 2010.  ব্রাজিলিয়ান ফুটবল পরিচালনার দায়িত্বে রয়েছে "ব্রাজিলিয়ান ফুটবল কনফেডারেশন"। ব্রাজিল ২০১৪ সালের বিশ্বকাপের স্বাগতিক দেশ।   ইতিহাস  thumb|300px|ফুটবল সুপারস্টার রোনালদিনহো  লীগ পদ্ধতি  ব্রাজিলে চার স্তর বিশিষ্ট ফুটবল লীগ পদ্ধতি বিদ্যমান:  কেম্পেওনাতো ব্রাসিলেইরো সিরি এ  কেম্পেওনাতো ব্রাসিলেইরো সিরি বি  কেম্পেওনাতো ব্রাসিলেইরো সিরি সি  কেম্পেওনাতো ব্রাসিলেইরো সিরি ডি  এছাড়াও ব্রাজিলে রাজ্যস্তরে চ্যাম্পিয়নশীপ পদ্ধতি রয়েছে যারা স্তর বিন্যাসের দিক থেকে জাতীয় প্রতিযোগিতা অপেক্ষা নিম্নস্তরের নয় যদিও এগুলো ক্লাবগুলোর জাতীয় পর্যায়ের লীগে উত্তোরণের জন্য ব্যবহৃৎ হয়।   টেলিভিশনে ব্রাজিলের ফুটবল   টেলিভিশনের বিভিন্ন চ্যানেলে ব্রাজলের ফুটবল খেলা অতি সহজেই নিয়মিতভাবে দেখা যায়।   ফ্রি চ্যানেল   রিডি গ্লোবো চ্যানেল- সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল এবং নিজের রাজ্যের বেশির ভাগ রাজ্য চ্যাম্পিয়নশীপ।  রিডি ব্যান্ডিরান্টেস চ্যানেল - সিরি বি, উয়েফা চ্যাম্পিয়ন্স লীগ এবং কেম্পেওনাতো পাউলিস্তা (রাজ্য স্তরের)।  রিডি টিভি! চ্যানেল - সিরি বি এবং উয়েফা কাপ।  টিভি এসপোর্টি ইন্টারেটিভো চ্যানেল - উয়েফা চ্যাম্পিয়ন্স লীগ, ইংলিশ প্রিমিয়ার লীগ, ইতালীয় সিরি এ, জার্মান বুন্দেসলীগা, ফিফা ক্লাব ওয়াল্ড কাপ, আর্জেন্টাইন প্রিমিরা ডিভিশন, কোপা ডেল রে, এফএ কাপ, কোউপ ডি ফ্রান্স, পর্তুগীজ লীগা।  রিডি ভিডা - [[কেম্পেওনাতো পাউলিস্তা সিরি এ২, কোডা পাউলিস্তা ডি ফুটিবল।   পেইড চ্যানেল   স্পোরটিভি চ্যানেল - সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল, কেম্পেওনাতো আর্জেন্টিনো, ফ্রেঞ্চ লীগ-১, ইতালীয় সিরি এ, উয়েফা কাপ।  ইএসপিএন/ইএসপিএন ব্রাসিল চ্যানেল - কোপা ডো ব্রাসিল, উয়েফা চ্যাম্পিয়ন্স লীগ, স্প্যানিশ লা লীগা, ইংলিশ প্রিমিয়ার লীগ, জার্মান বুন্দেসলীগা, ইতালীয় সিরি এ, কোপা সাও পাওলো ডি ফুটিবল জুনিয়র।  প্রিমিয়ার এফসি চ্যানেল - সিরি এ, সিরি বি।   আরও দেখুন   ব্রাজিলিয়ান ফুটবল কনফেডারেশন   তথ্যসূত্র
আল পার্দির (১৯১৮-২০০০) মূল নাম আলফ্রেড ওয়েলিংটন পার্দি। ছাপান্ন বছর ধরে একনাগাড়ে কাব্যচর্চা করেছেন তিনি। মোট কাব্যগ্রন্থের সংখ্যা ঊনচল্লিশ। এছাড়াও একটি উপন্যাস, দুটি স্মৃতিকথা এবং চার খণ্ডের পত্রাবলী রয়েছে তাঁর ঝুলিতে। অন্টারিও প্রদেশে জন্ম নেওয়া এই কবি দুইবার গভর্নর জেনারেল সাহিত্য পুরস্কার পান – ১৯৬৫ এবং ১৯৮৬ সালে। প্রথমবার তাঁর The Cariboo Horses কাব্যগ্রন্থ এবং দ্বিতীয়বার Collected Poems 1956-1986-এর জন্য। রাষ্ট্রীয়ভাবে সর্বোচ্চ সম্মান ‘অর্ডার অব কানাডা’তে নিয়োগ পান ১৯৮৩ সালে। পরে যদিও অর্ডার অব অন্টারিও হিসেবেও তাঁকে নিয়োগ দেওয়া হয়। ২০০৮ সালে টরন্টোর কুইনসপার্কে কবির মূর্তি স্থাপন করা হয়। কবি আল পার্দি কানাডার অঘোষিত পেয়েট লরিয়েট হিসেবে পরিচিত।   জীবন  ১৯৪৪ সালে দুই শ ডলার খরচ করে কবি আল পার্দির প্রথম বই প্রকাশিত হয়। প্রকাশিত হয়েছিল ভ্যাঙ্কুভার থেকে। মোট কপির সংখ্যা ছিল পাঁচশ। জানা যায় আলের প্রথম বই পাঠকের দৃষ্টি আকর্ষণ করতে পারেনি। প্রথম কবিতার বই ‘দ্য এনচ্যানটেড ইকো’র প্রকাশনা নিয়ে নিক মাউন্ট তাঁর অসামান্য গ্রন্থ ‘অ্যারাইভাল: দ্য স্টোরি অব ক্যানলিট’-এ আরও গুরুত্বপূর্ণ একটি তথ্য জানিয়েছেন। নিক জানাচ্ছেন, ওই প্রকাশকের বিলের পুরো টাকাটা আল আসলে প্রদান করেননি। সে কারণে প্রেসে থাকা বাদবাকি কপি প্রেসের মালিক পুড়িয়ে দেয় (পৃ. ১১০)।    গ্রন্থাবলী   ''  পুরস্কার   গভর্নর জেনারেল সাহিত্য পুরস্কার   চলচ্চিত্রায়ন  ২০১৫ সালে তাঁকে নিয়ে একটি ডকুমেন্টারি তৈরি করা হয়। নাম দেওয়া হয়: ‘আল পার্দি ওয়াজ হিয়ার’।   তথ্যসূত্র   বিষয়শ্রেণী:কানাডীয় সাহিত্যিক বিষয়শ্রেণী:গভর্নর জেনারেল সাহিত্য পুরস্কার প্রাপক বিষয়শ্রেণী:কানাডীয় কবি বিষয়শ্রেণী:২০শ শতাব্দীর কানাডীয় কবি বিষয়শ্রেণী:১৯১৮-এ জন্ম বিষয়শ্রেণী:২০০০-এ মৃত্যু
লোপামুদ্রা () হলেন (কৌশিতকী বা বরপ্রদা নামে পরিচিত), প্রাচীন বৈদিক ভারতীয় সাহিত্য অনুসারে দার্শনিক। তিনি বৈদিক ঋষি অগস্ত্যের একমাত্র স্ত্রী। তিনি  ঋগ্বেদের যুগে বসবাস করতেন বলে বিশ্বাস করা হয়। তিনি ঋগ্বেদের বহু মন্ত্রের মন্ত্রদ্রষ্টা ঋষি। হিন্দুধর্মের শ্রীকুল শাক্ত সম্প্রদায়ের বিখ্যাত "হরি পঞ্চদশী" মন্ত্রের উদ্গাতা ঋষি। এছাড়া, তিনি ব্রহ্মবাদিনীদের অন্যতম নারী ঋষি।  উপাখ্যান লোপামুদ্রার উপাখ্যানের তিনটি বিবরণ রয়েছে; প্রথমটি ঋগ্বেদে সূক্তে; দ্বিতীয়টি মহাকাব্য মহাভারতের (বনপর্ব: তীর্থ-যাত্রা পর্ব), যেখানে বিস্তৃত বর্ণনা রয়েছে। এখানে উল্লেখ রয়েছে যে, অগস্ত্য ঋষি গঙ্গাদ্বারে (বর্তমানে হরিদ্বার) তপস্যা করছিলেন, তখন, বিদর্ভ রাজ্যের রাজকন্যা এবং তাঁর স্ত্রী লোপামুদ্রা তাকে সাধনার ক্ষেত্রে সহায়তা করেন। এই কিংবদন্তি অনুসারে, লোপামুদ্রা ঋষি অগস্ত্য দ্বারা সৃষ্টি করেছিলেন প্রাণীদের সবচেয়ে সুন্দর অংশ যেমন হরিণের চোখ ইত্যাদি দিয়ে। তৃতীয় সংস্করণ হল গিরিধার রামায়ণ।  লোপামুদ্রা নামটি সেই ক্ষতি (লোপ) নির্দেশ করে যেটি প্রাণী ও গাছপালা তাদের স্বতন্ত্র সৌন্দর্য (মুদ্রা) দেওয়ার দ্বারা ভোগ করেছিল যখন অগস্ত্য তাকে তৈরি করেছিলেন। তাকে সৃষ্টি করার পর, অগস্ত্য বিদর্ভের রাজাকে লোপামুদ্রা দিয়েছিলেন যিনি একটি বংশের সন্ধানে তপস্যা করছিলেন। অগস্ত্য তাকে বিয়ে করার ইচ্ছায় লোপামুদ্রা তৈরি করেছিলেন। রাজা লোপামুদ্রাকে কন্যারূপে লালন-পালন করেন। .যখন সে বড় হল, অগস্ত্য তার বিয়েতে হাত চেয়েছিল। লোপামুদ্রা তাকে বিয়ে করতে রাজি হন এবং তার আশ্রমের জন্য রাজার প্রাসাদ ত্যাগ করেন। যাইহোক, কিছুকাল পরে, তিনি অগস্ত্যের তপস্যায় ক্লান্ত হয়ে পড়েন। তিনি ঋগ্বেদে স্তোত্র লিখেছিলেন, তাঁর মনোযোগ ও ভালবাসা চেয়েছিলেন। স্তোত্রটি অগস্ত্যকে তার স্ত্রীর প্রতি তার কর্তব্য উপলব্ধি করে। দম্পতির এক পুত্র ছিল যার নাম দ্রিধাস্যু, যিনি একজন কবি হয়েছিলেন।  তার স্বামীর সাথে তিনি ললিতা সহস্রনাম (ঐশ্বরিক মায়ের হাজার নাম) খ্যাতি ছড়িয়ে দেওয়ার জন্যও কৃতিত্ব পান। এটাও বিশ্বাস করা হয় যে অগস্ত্য ভগবান বিষ্ণুর অবতার হয়গ্রীবের কাছ থেকে ললিতা সহস্রনামের স্তোত্র শিখেন।  তথ্যসূত্র  গ্রন্থপঞ্জি                                বিষয়শ্রেণী:প্রাচীন ভারতীয় দার্শনিক বিষয়শ্রেণী:প্রাচীন ভারতীয় লেখক বিষয়শ্রেণী:ঋগ্বেদ বিষয়শ্রেণী:ভারতীয় নারী দার্শনিক বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:বিদর্ভ বিষয়শ্রেণী:ঋষি
আল-ইমাম মুহসিন মসজিদ (  ) ইরাকের মসুল শহরে অবস্থিত একটি ঐতিহাসিক মসজিদ। এটি আল-শিফার পাড়ায়, বাশ তাপিয়া দুর্গের কাছে এবং ইয়াহিয়া আবু আল-কাসিমের সমাধির সামনে অবস্থিত। মসজিদটি প্রাথমিকভাবে মাদ্রাসা আল-নুরি নামে পরিচিত একটি মাদ্রাসা হিসাবে নির্মিত হয়েছিল, যা ১২ শতকের শেষের দিকে সেলজুক সাম্রাজ্য শাসক নূর আদ-দিন ইবনে এজাদীন দ্বারা চালু করা হয়েছিল। জাঙ্গিদ শাসক বদর আল-দিন লুলু দ্বারা সংস্কারের পর এটি একটি সমাধিতে পরিণত হয়। তিনি একটি কক্ষকে ইমাম মুহসিনের মাজার ও সমাধিতে পরিণত করেন এবং একটি মুশুল্লার (প্রার্থনা স্থান) এবং একটি মিনবার যোগ করেন।  সমাধিটি একটি ছোট মসজিদের একটি ভূগর্ভস্থ খাদে অবস্থিত ছিল যা কমপ্লেক্সের অংশ ছিল। ২০১৫ সালে ইসলামিক স্টেট অফ ইরাক অ্যান্ড লেভান্ট মসজিদটি লুট করার চেষ্টা করার পরে এটি ক্ষতিগ্রস্ত হয়েছিল। তবে মসজিদটি এখনো অক্ষত রয়েছে।   আরও দেখুন    ইরাকে ইসলাম  ইরাকের মসজিদের তালিকা   তথ্যসূত্র   বিষয়শ্রেণী:আইএসআইএল কর্তৃক ধ্বংসকৃত ভবন ও স্থাপনা বিষয়শ্রেণী:ধ্বংসকৃত মসজিদ বিষয়শ্রেণী:১২শ শতাব্দীর মসজিদ বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:ইরাকের ধ্বংসপ্রাপ্ত ভবন ও স্থাপনা
গুর্জিপাড়া কে.পি দ্বি-মূখী উচ্চ বিদ্যালয় বাংলাদেশের রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের গুর্জিপাড়া গ্রামে অবস্থিত। বিদ্যালয়টি রংপুর হতে ভেন্ডাবাড়ী রোডের গুর্জিপাড়া বাজারের পূর্ব পার্শ্বে এবং বিশ্বরোডের পশ্চিম পার্শ্বে অবস্থিত।   ইতিহাস  বাংলাদেশের স্বাধীনতার পূর্বেই ১৯৬৬ইং সালে অত্র এলাকার শিক্ষানুরাগী, সমাজ সেবক, রাজনীতিবিদ, ব্যবসায়ী সহ সর্বস্তরের ব্যক্তিগন শিক্ষার আলো প্রসারিত করার লক্ষ্যে রংপুর জেলার পীরগঞ্জ উপজেলা সদর থেকে ১০ কি.মি. উত্তর দিকে ৩নং বড়দরগাহ ইউনিয়নের গুর্জিপাড়া গ্রামে বিদ্যালয়টি প্রতিষ্ঠিত করেন। উক্ত প্রতিষ্ঠানটির প্রতিষ্ঠাতা অত্র ইউনিয়নের পার্বতীপুর গ্রামের কদর উল্ল্যা প্রধান। http://borodargahup.rangpur.gov.bd গুর্জিপাড়া কে.পি দ্বি-মূখী উচ্চ বিদ্যালয় যে কারণে উক্ত প্রতিষ্ঠানটি গুর্জিপাড়া কে.পি. দ্বি-মূখী উচ্চ বিদ্যালয় নামে পরিচিত।   তথ্যসূত্র   বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান
জঙ্গীদমন বাহিনী বা কাউন্টার ইনসারজেন্সি ফোর্স হল পশ্চিমবঙ্গ সরকার কর্তৃক গঠিত একটি বিশেষ সশস্ত্র বাহিনী। ২০১০ সালে মাওবাদী জঙ্গীদমনের উদ্দেশ্যে অন্ধ্রপ্রদেশ রাজ্যের গ্রেহাউন্ড বাহিনীর আদলে এই বাহিনী গঠিত হয়। এই বাহিনীর প্রধান কার্যালয় কলকাতার গড়িয়া অঞ্চলে। এই বাহিনীতে অন্তর্ভুক্ত করার আগে রাজ্য সশস্ত্র বাহিনীর ১০০০ জওয়ানকে কম্যান্ডো প্রশিক্ষণ দেওয়া হয়। পশ্চিমবঙ্গের পশ্চিম মেদিনীপুর জেলার সালুয়া ও শালবনিতে এই প্রশিক্ষণ কেন্দ্র অবস্থিত ছিল। সম্প্রতি প্রশিক্ষণ কেন্দ্রটি দুর্গাপুরে স্থানান্তরিত করা হয়েছে।  ২০১১ সালের ২৪ নভেম্বর একটি ৩০ মিনিটের সংঘর্ষে বাহিনী মাওবাদী জঙ্গী মাল্লাওজুলা কোটেশ্বর রাও ওরফে কিশেনজিকে হত্যা করতে সমর্থ হয়।  পাদটীকা  বিষয়শ্রেণী:পশ্চিমবঙ্গ সরকার বিষয়শ্রেণী:পশ্চিমবঙ্গে আইন প্রয়োগ
ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2019/03/10/wwe-fastlane-kickoff-show-live-review-rey-mysterio-vs-andrade-big-e-and-xavier-woods-vs-shinsuke-nakamura-and-rusev/ এটি ফাস্টলেন কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ২০১৯ সালের ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় অনুষ্ঠিত হয়েছে; যা ২০১৬ সালের ফাস্টলেনের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য শিল্ড ছয় জনের ট্যাগ টিম ম্যাচে ব্যারন করবাইন, ববি লাশলি ও ড্রু ম্যাকইন্টায়ারকে পরাজিত করেছে। অন্যান্য শীর্ষস্থানীয় ম্যাচে, ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে কেভিন ওয়েন্স ও মুস্তফা আলিকে এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচে দি উসোস দ্য মিজ ও শেন ম্যাকম্যানকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।https://www.pwtorch.com/artman2/publish/WWE_News_3/article_82165.shtml  ২০১৯ সালের এই অনুষ্ঠানটি ফাস্টলেন কালানুক্রমিকের পঞ্চম অনুষ্ঠান ছিল, যা ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  ফলাফল  তথ্যসূত্র  বহিঃসংযোগ     ২০১৯ ফাস্টলেন ফাস্টলেন বিষয়শ্রেণী:মার্চ ২০১৯-এ মার্কিন যুক্তরাষ্ট্রে ঘটনা বিষয়শ্রেণী:২০১৯-এ ওহাইও বিষয়শ্রেণী:ওহাইওতে ঘটনা বিষয়শ্রেণী:ক্লিভল্যান্ডে পেশাদার কুস্তি